12.4.2022.
LV
Eiropas Savienības Oficiālais Vēstnesis
L 114/189
pierādīt, ka uzņēmēji Savienības vai valsts datubāzē ievada precīzu informāciju saskaņā ar Direktīvas (ES) 2018/2001 28. panta 4. punktu.
Piektkārt, tās var izmantot, lai sertificētu biodegvielas, bioloģiskos šķidros kurināmos un biomasas kurināmos/degvielas ar zemu netiešās zemes izmantošanas maiņas risku.
Komisija var nolemt, ka brīvprātīgas valsts vai starptautiskas shēmas var izmantot visiem šiem mērķiem vai dažiem no tiem.
(4)
Ja uzņēmējs iesniedz saskaņā ar Komisijas atzītu brīvprātīgu shēmu iegūtus pierādījumus vai datus par atbilstību ilgtspējas un siltumnīcefekta gāzu emisiju aiztaupījuma kritērijiem, dalībvalstij, ciktāl piemērojams atzīšanas lēmums, nebūtu piegādātājam jāprasa papildu pierādījumi.
(5)
Pieprasījums atzīt brīvprātīgo shēmu Red Tractor Farm Assurance Crops and Sugar Beet Scheme saskaņā ar direktīvas 30. panta 4. punktu Komisijai pirmoreiz tika iesniegts 2021. gada 24. februārī.
Pieprasījumu saņēmusi, Komisija veica shēmas novērtējumu, kurā konstatēja dažas problēmas, kuras shēmā būtu jānovērš.
2021. gada 23. jūnija atkārtotajā iesniegumā šīs problēmas bija pienācīgi novērstas.
Shēma attiecas uz biodegvielām, ko iegūst no Apvienotajā Karalistē audzētiem kultūraugiem, kuri novācami ar kombainu, un cukurbietēm (izņemot atkritumus un atlikumus), un tā aptver procesu no lauku saimniecības līdz lauksaimniecības biomasas pirmajam piegādes punktam.
(6)
Novērtējot brīvprātīgo shēmu Red Tractor Farm Assurance Crops and Sugar Beet Scheme, Komisija konstatēja, ka tā pienācīgi aptver Direktīvas (ES) 2018/2001 29. panta 3.–5. punktā noteiktos ilgtspējas kritērijus un ka tajā tiek piemērota masu bilances metodika saskaņā ar Direktīvas (ES) 2018/2001 30. panta 1. un 2. punkta prasībām.
Red Tractor Farm Assurance Crops and Sugar Beet Scheme sertifikācijas tvērumā neietilpst verifikācija, ka uzņēmēji izpilda siltumnīcefekta gāzu emisiju aiztaupījuma kritērijus Direktīvas (ES) 2018/2001 29. panta 10. punkta vajadzībām.
Šajā novērtējumā nav ņemts vērā gaidāmais īstenošanas akts par ilgtspējas un siltumnīcefekta gāzu emisiju aiztaupījuma kritēriju un zema netiešās zemes izmantošanas maiņas riska kritēriju verifikācijas noteikumiem, kas jāpieņem saskaņā ar Direktīvas (ES) 2018/2001 30. panta 8. punktu.
Tāpēc, kad šāds īstenošanas akts būs pieņemts, shēma Red Tractor Farm Assurance Crops and Sugar Beet Scheme tiks novērtēta vēlreiz.
(7)
Brīvprātīgās shēmas Red Tractor Farm Assurance Crops and Sugar Beet Scheme novērtējumā tika secināts, ka tajā ir ievēroti pienācīgi uzticamības, caurredzamības un neatkarīgas revīzijas standarti saskaņā ar Direktīvas (ES) 2018/2001 30. panta 8. punktu.
(8)
Atzītā shēma būtu jādara pieejama Komisijas vietnes EUROPA sadaļā, kas veltīta brīvprātīgajām shēmām.
(9)
Šajā lēmumā paredzētie pasākumi ir saskaņā ar Biodegvielu, bioloģisko šķidro kurināmo un biomasas kurināmo/ degvielu ilgtspējas komitejas atzinumu,
IR PIEŅĒMUSI ŠO LĒMUMU.
1. pants Brīvprātīgā shēma Red Tractor (“shēma”), kas Komisijai pieteikta uz atzīšanu 2021. gada 23. jūnijā, attiecībā uz shēmā revidētajām degvielām pierāda a) biodegvielu sūtījumu atbilstību Direktīvas (ES) 2018/2001 29. panta 3.–5. punktā noteiktajiem ilgtspējas kritērijiem; b) to, ka uzņēmēji izpilda pienākumu Savienības vai valsts datubāzē par atjaunīgajām degvielām un reciklēta oglekļa degvielām, ko izmanto transportā, ievadīt precīzu informāciju saskaņā ar Direktīvas (ES) 2018/2001 28. panta 4. punktu.
2. pants Lēmums ir spēkā piecus gadus pēc tā stāšanās spēkā.
Ja shēmā, kas Komisijai pieteikta uz atzīšanu 2021. gada 23. jūnijā, izdara saturiskas izmaiņas, kas var ietekmēt šā lēmuma pieņemšanas pamatu, par šādām izmaiņām nekavējoties paziņo Komisijai.
Komisija paziņotās izmaiņas novērtē, lai noteiktu, vai shēma joprojām pienācīgi aptver ilgtspējas kritērijus, attiecībā uz kuriem tā ir atzīta.